కోల్కతా, జనవరి 3: రోజ్ వ్యాలీ చిట్ఫండ్ కుంభకోణం కేసులో లోక్సభలో తృణమూల్ కాంగ్రెస్ పార్లమెంటరీ పార్టీ నేత సుదీప్ బందోపాధ్యాయను సీబీఐ అరెస్టు చేసింది. గత శుక్రవారం ఇదే కేసులో రాజకీయ నాయకుడిగా మారిన సినీ నటుడు తపస్ పాల్ను కూడా అరెస్టు చేసిన విషయం తెలిసిందే. రోజ్ వ్యాలీ చిట్ఫండ్ స్కాం...శారదా స్కాం కంటే ఎన్నో రెట్లు పెద్దదని ప్రచారం ఉంది. ఈ కేసులో గత ఏడాదిలో రోజ్ వ్యాలీ చిట్ఫండ్ చైర్మన్ గౌతమ్ కుండును సీబీఐ అరెస్టు చేసింది. రోజ్ వ్యాలీ చిట్ఫండ్ అమాయకుల నుంచి పెద్ద ఎత్తున నిధులను వసూలు చేసి, మనీ లాండరింగ్ ద్వారా ఇతర దేశాలకు మళ్లించిందనే ఆరోపణలు ఉన్నాయి. తమ చిట్ఫండ్ జోలికి రాకుండా తృణమూల్ పెద్దలకు రోజ్ వ్యాలీ పెద్దఎత్తున ముడుపులు ఇచ్చిందనే ఆరోపణలూ వచ్చాయి. ఈ నేపథ్యంలోనే విచారణకు రావాలంటూ 3సార్లు సీబీఐ సుదీప్ బందోపాధ్యాయకు సమన్లు జారీచేసింది. దాంతో, మంగళవారం ఉదయం 11 గంటలకు సుదీప్ సీబీఐ కార్యాలయానికి చేరుకున్నారు. నాలుగు గంటలపాటు విచారణ చేసిన సీబీఐ.. ఆ తర్వాత అరెస్టు చేసినట్లు ప్రకటించింది. పెద్ద నోట్ల రద్దుకు వ్యతిరేకంగా పార్లమెంటులో తమ పార్టీ బాగా వ్యవహరించిందని, అందుకు తన అరెస్టు నిదర్శనమని సుదీప్ వ్యాఖ్యానించారు. కాగా, తపస్ పాల్ రిమాండ్ను సీబీఐ కోర్టు మరో మూడు రోజులు పొడిగించింది. వాస్తవానికి, శుక్రవారం సీబీఐ ఆయనను అరెస్టు చేసింది. కోర్టులో హాజరు పరిస్తే కోర్టు మూడురోజుల రిమాండ్కు ఇచ్చింది. అయితే,ఆరోగ్యం బాగా లేదంటూ 3రోజులూ ఆయన నిద్రపోతూనే ఉన్నారని, మరో మూడు రోజుల రిమాండ్ కావాలని సీబీఐ కోరింది. ఇందుకు కోర్టు అంగీకరించింది.
kolkata, janavari 3: roj vyali chitfand kumbhakonam kesulo loksabhalo trinamool congress parlamentary party netha sudeep bandopaadhyaayanu cbi arestu chesindi. gatha sukravaaram ide kesulo rajakeeya nayakudiga maarina cinee natudu tapas paalnu kuudaa arestu chesina vishayam telisinde. roj vyali chitfand scom...saaradaa scom kante enno retlu peddadani prachaaram undi. ee kesulo gatha edaadilo roj vyali chitfand chairman gautam kundunu cbi arestu chesindi. roj vyali chitfand amayakula nunchi pedda ettuna nidhulanu vasulu chesi, manee landering dwara itara deshaalaku mallinchindane aaropanalu unnaayi. tama chitfand joliki rakunda trinamool peddalaku roj vyali peddaettuna mudupulu ichindane aaropanaluu vachayi. ee nepathyamlone vichaaranaku raavaalantuu 3saarlu cbi sudeep bandopaadhyaayaku samanlu jaareechesindi. daamto, mangalavaaram udayam 11 gantalaku sudeep cbi kaaryaalayaaniki cherukunnaru. naalugu gantalapaatu vichaarana chesina cbi.. aa tarvaata arestu chesinatlu prakatinchindi. pedda notla radduku vyatirekamgaa paarlamentulo tama party baga vyavaharinchindani, anduku tana arestu nidarsanamani sudeep vyaakhyaaninchaaru. kaga, tapas pal remandnu cbi kortu maro moodu rojulu podiginchindi. vaastavaaniki, sukravaaram cbi aayananu arestu chesindi. kortulo haajaru pariste kortu moodurojula remandku ichindi. ayithe,aarogyam baga ledantu 3rojuluu aayana nidrapotune unnaarani, maro moodu rojula remand kaavaalani cbi korindi. induku kortu angeekarinchindi.